
PARLAMENTUL ROMÂNIEI

CAMERA DEPUTAŢILOR

Comisia pentru Industrii şi Servicii

tel: 614.091

fax:613.6643


Bucureşti, 27.01.1998


Nr. 565/XVIII/3

RAPORT

asupra dezbaterii şi avizării pe fond a proiectului de Lege pentu ratificarea Acordului între Guvernul Romîniei şi Guvernul Republicii Belarus cu privire la transporturile rutiere internaţionale de persoane şi mărfuri, semnat la Bucureşti la 31.01.1995 şi adoptat de Senat în şedinţa din17. Decembrie1997.

Cu adresa nr. 399/23XII.1997 de la Cabinetul Secretarului General, comisia noastră a fost sesizată pentru dezbaterea şi avizarea pe fond a acestui proiect de lege, în conformitate cu art.89 din Regulamentul Camerei Deputaţilor.

Potrivit art.61 din Regulamentul Camerei, comisia a solicitat şi a primit avizele favorabile fără amendamente de la cele două comisii de specialitate: Comisia pentru politică externă şi Comisia juridică de disciplină şi imunităţi.

Întrunită în şedinţa din 26.01.a.c. comisia a examinat proiectul de lege supus dezbaterii şi ţinând seama de avizele comisiilor de specialitate şi de avizul Consiliului Legislativ a putut face următoarele constatări:

-proiectul de lege analizat face parte din categoria legilor ordinare şi nu contravine prevederilor constituţionale 

-ratificarea acestui Acord este necesară şi oportună în contextul dezvoltării relaţiilor economice cu Republica Belarus după descompunerea U.R.S.S. prin sporirea eficienţei transporturilor rutiere internaţionale pe bază de reciprocitate între statele semnatare.

-în textul adoptat de Senat sunt preluate parţial observaţiile şi propunerile din avizul Consiliului Legislativ care respinge posibilitatea aplicării provizorii a Acordului de la data semnării de către părţi, deşi Legea nr.4/1991(art.4) invocată, nu interzice aceasta în mod expres.

In condiţiile de mai sus comisia a hotărât să acorde aviz favorabil proiectului de Lege dezbătut şi-l propune pentru dezbatere şi aprobare în Camera Deputaţilor în forma adoptată de Senat.

